text: 18-årig slynget ud af bil
  23 august 2015 kl. 11.15
  Omkring midnat blev en 18-årig mand slynget ud af sin bil ved et solouheld. Høj fart er formentlig årsag til uheldet, oplyser Syd- og Sønderjyllands Politi til TV SYD. 
  
  En 18-årig mand fra Tinglev kørte galt i sin bil på Terkelsbøl Bygade i Tinglev klokken 00.31 natten til søndag. Manden kom kørende alene i sydlig retning, da han mistede herredømmet over bilen, formentlig som følge af høj fart.
  - Han kører ind i et stakit, en telefonpæl og en stor sten, inden bilen endte i et buskads, siger Erik Lindholt til TV SYD.
  Inden det blev den 18-årige slynget ud af sin bil, da han formentligt ikke havde sele på. Den 18-årige er ikke i livsfare, men han pådrog sig flere kvæstelser, oplyser Syd- og Sønderjyllands Politi.
  